laion/Wikipedia-Exotic huggingface dataset:
חוות קשואלה

חוות קשואלה היא מאחז וחווה חקלאית השוכנת ביער הל"ה, דרומית ליישוב גבעות, על מורדותיו המערביים של גוש עציון. החווה קרויה על שם לוחם הפלמ"ח יעקב זרחי, שכינויו היה "קשואלה", אשר נועד להיות חלק ממחלקת הל"ה ונפל בקרב הקסטל. החווה הוקמה בשנת 2012 על ידי המועצה האזורית גוש עציון וקק"ל בתמיכת משרד הביטחון, במטרה למנוע השתלטות של הפלסטינים הגרים בסמוך, ובנוסף לכך גם על מנת להגן על היער מכריתה בלתי חוקית. בחווה גרות שתי משפחות במבנים ארעיים. בשנת 1969, עם חידוש ההתיישבות היהודית בגוש עציון, נטעו קק"ל ותושבי כפר עציון יער אורנים גדול על שטח של כ-8,000 דונם, שנקנה בראשית המאה ה-20 על ידי שמואל הולצמן, יוזם הקמת גוש עציון. היער ניטע במטרה ליצור רצף גאוגרפי בין גוש עציון לישובי השפלה ועמק האלה. ב-שנות ה-90 החל דילול של היער, עקב כריתה בלתי חוקית של עצי היער בידי ערבים תושבי הסביבה, שכרתו רבבות עצים תוך שימוש בציוד כבד. שטחים רבים השייכים לקק"ל ושהיו חלק מהיער נעקרו ואז הפכו לכרמי זיתים של תושבי הסביבה. ניסיונות של צה"ל והמנהל האזרחי להפסיק את ההרס לא הועילו. לקראת סוף כהונתו כשר ביטחון סייר אהוד ברק במקום, והורה על הקמת חווה חקלאית ביער, כדי להגן על האזור. המועצה האזורית בשיתוף פעולה עם קק"ל הוציאה את הרעיון לפועל. במאי 2012 (ה' בסיוון תשע"ב) עלתה החווה לקרקע. המקימים היו שתי משפחות צעירות מהישוב אלון שבות, שגרו תחילה באוהלים צבאיים, ללא חיבור למים או לחשמל. כעבור שנה עברו המשפחות לאוהלים גדולים הבנויים כחממות, והמקום חובר למים ולחשמל. מאז הקמת החווה פחתו באופן ניכר הכריתות הבלתי חוקיות ותפיסות הקרקע האסורות בשטחי קק"ל שסביב החווה. המבנים בחווה הם אוהלים ומבנים מבנייה קלה. השירותים בחווה הם שירותים אקולוגיים. המשק החקלאי בחווה כולל חממות לגידול פירות יער, כוורות, תרנגולות חופש ועדר של כבשים ועיזים. תושבי החווה חתמו עם המנהל האזרחי על חוזה מרעה ב-2,500 דונם מתוך היער. במקום הוקם גם חאן תיירותי. כדי למנוע התנכלויות של הפלסטינים שמתגוררים באזור, ניצבת בחווה שמירה 24 שעות ביממה של תושבי המקום ומתנדבי "השומר יו"ש". חוות קשואלה באתר המועצה האזורית גוש עציון אמילי עמרוסי, החיים על פי המשפחות מהיער, באתר ישראל היום, 9 בנובמבר 2013 רחלי מלק-בודה, ‏"עד לפני שנתיים, חשבנו שאנחנו גרים בשווייץ", בעיתון מקור ראשון, 29 בינואר 2020 כתבה על החווה באתר העיתון "ישראל היום" כתבה על החווה באתר העיתון "ישראל היום" חוות בודדים שהוקמה ביער מסייעת למניעת שוד עצים קרן פיתוח גוש עציון
גארי ג'ונסון

גארי ארל ג'ונסון (באנגלית: Gary Earl Johnson; נולד ב-1 בינואר 1953) הוא איש עסקים ופוליטיקאי אמריקאי. כיהן כמושל ניו מקסיקו מטעם המפלגה הרפובליקנית בשנים 1995–2003, אך עזב את המפלגה ב-2011 והצטרף למפלגה הליברטריאנית. היה מועמד המפלגה בבחירות לנשיאות 2012, והיה מועמדה גם בבחירות לנשיאות 2016, כשעמיתו למרוץ הוא מושל מסצ'וסטס לשעבר ביל ולד, רפובליקני לשעבר גם כן. ג'ונסון נולד בעיירה מינוט שבדקוטה הצפונית לאם שעבדה בלשכה לענייני אינדיאנים, אגף של מחלקת הפנים של ארצות הברית, ולאב שהיה מורה בבתי ספר ציבוריים. מוצא אביו היה חצי דני וחצי נורווגי, ואמו הייתה ממוצא אוקראיני. הוא גדל באלבקרקי וסיים שם תיכון ב-1971. ב-1975 סיים תואר ראשון במדע המדינה באוניברסיטת ניו מקסיקו. בעת לימודיו בקולג' עבד לפרנסתו כשיפוצניק מדלת לדלת. הצלחתו במקצוע עודדה אותו להקים עסק עצמאי. ב-1976 הקים את החברה "Big J. Enterprises". בתחילת דרכה היה לחברה רק עובד אחד, אך היא גדלה והפכה לאחת מחברות הבנייה הגדולות והמצליחות בניו מקסיקו, עם כ-1,000 עובדים ושווי של מיליוני דולרים. ג'ונסון מכר את החברה ב-1999. בשנת 1994 התמודד למשרת מושל ניו מקסיקו כרפובליקני עם מצע של שמרנות פיסקלית, הפחתת מיסים והקטנת הפשיעה. הוא הביס את המושל הדמוקרטי המכהן ברוס קינג עם רוב של 49.81% מול 39.92% ליריבו. הוא נבחר לכהונה שנייה ב-1998 ברוב של 54.53%. בעת כהונתו קבע שיא לאומי בהטלת וטו כמושל על חוקים והקצבות שעברו בבית המחוקקים. הוא קרא ללגליזציה של מריחואנה ולהפסקת "המלחמה בסמים". בבחירות לנשיאות ב-2012 כמועמד למפלגה הליברטריאנית קיבל כ-0.99% מהקולות ולא זכה באלקטורים ממדינה כלשהי. כמועמד המפלגה הליברטריאנית מחזיק ג'ונסון בעמדות של שמרנות פיסקלית וכן עמדות ליברליות מהבחינה החברתית, ותמך בהפחתת מעורבותה הצבאית של ארצות הברית בעולם. בבחירות לנשיאות ב-2016 התמודד שוב כמועמד המפלגה הליברטריאנית. מיט רומני תמך בהכללתו בעימותים במרוץ לנשיאות בארצות הברית, 2016 (אנ'), אך ג'ונסון לא חצה את רף 10 אחוזי התמיכה בסקרים לאומיים שנדרשו על מנת שייכלל בעימותים אלה. בבחירות שנערכו ב-8 בנובמבר 2016 הגיע למקום השלישי לאחר טראמפ וקלינטון עם כ-4.4 מיליון קולות (3.29%) אך לא זכה באף אלקטור. ג'ונסון היה נשוי בשנים 1977–2005 לדי סימס, אותה הכיר בלימודיו האקדמיים, ולזוג נולדו שני ילדים. ב-2009 התארס לקייט פרוסאק. הוא מתגורר בעיירה טאוס שבניו מקסיקו. מדיה וקבצים בנושא גארי ג'ונסון בוויקישיתוף אתר האינטרנט הרשמי של גארי ג'ונסון גארי ג'ונסון, ברשת החברתית פייסבוק גארי ג'ונסון, ברשת החברתית אקס (טוויטר) גארי ג'ונסון, ברשת החברתית LinkedIn גארי ג'ונסון, באתר אנציקלופדיה בריטניקה (באנגלית) נבחר מועמד ראשון לנשיאות ארה"ב: גרי ג'ונסון יוביל את המפלגה הליברטריאנית, באתר הארץ, 30 במאי 2016 עמרי נחמיאס‏, המועמד שתומך בבדלנות, שאכטות וחופש הפרט יכריע את הבחירות בארצות הברית?, באתר וואלה, 11 באוגוסט 2016 ‏ Gary Johnson asks: 'What is Aleppo?' באתר חדשות NBC
ארכאובטרכיה

ארכאובטרכיה (שם מדעי: Archaeobatrachia) היא תת-סדרה בסדרת חסרי הזנב. זוהי תת-הסדרה הפרימיטיבית ביותר של צפרדעים וקרפדות, שהתפתחו כבר בתקופת היורה. הם בעלי מאפיינים החסרים אצל שאר חסרי הזנב (למשל זנב קצר) ולחלקם לסת מעוגלת, הם שטוחים ולחלקם בלוטות רעל על גופם. בני הקבוצה חיים באירואסיה, צפון אפריקה, ניו זילנד, איים שונים באוקיינוס השקט, הפיליפינים, בורנאו וכמה מינים באמריקה הצפונית. במשפחה ישנם 4 משפחות ו-28 מינים: תת-סדרת ארכאובטרכיה (Archaeobatrachia) משפחה אסקפיים (Ascaphidae) סוג אסקף (Ascaphus) משפחה בומביניים (Bombinatoridae) סוג Barbourula סוג Bombina משפחה עגולשוניים (Discoglossidae) סוג Alytes סוג צפרדע צבועה (Discoglossus) סוג ומין יחיד עגולשון שחור גחון (Latonia nigriventer) משפחה ליופלמיים (Leiopelmatidae) סוג Leiopelma מדיה וקבצים בנושא ארכאובטרכיה בוויקישיתוף
מו

מוּ (אות גדולה: Μ אות קטנה: μ) היא האות השנים עשר באלפבית היווני. בספרות יווניות האות מייצגת את המספר 40. ביוונית מודרנית נקראת האות מִי. לעיתים משתמשים גם בהגייה האנגלית של שם האות, מיו. הגייתה כהגיית האות העברית מ'. דומה לאות מם ולאות אם (M), אם כי האות הקטנה מזכירה בצורתה U לטינית קטנה (u). מקור האות הוא באות הפיניקית מם, אשר עצמה התפתחה מתוך ההירוגליף המצרי המסמל את המילה מים - (). האות, יחד עם האותיות אלפא ואומגה סימלה בעבר את ההתחלה (=אלפא - האות הראשונה), האמצע (מו - קיצור של המילה היוונית "מזון" - אמצע), וסוף (=אומגה - האות האחרונה). כיום האות משמשת לייצג: במתמטיקה: את פונקציית מביוס בתורת המספרים. בסטטיסטיקה את הממוצע באוכלוסייה. בהסתברות את התוחלת. ביחידות SI: האות מו מיצגת את הקידומת מיקרו-, המייצגת מיליונית, או 10−6. לדוגמה, μg מציין "מיקרוגרם". כמו כן האות משמשת לסמל את יחידת מיקרומטר (או מיקרון) (כאשר סימון יותר נפוץ שלה הוא "µm"). בפיזיקה: האות משמשת לייצג מקדם חיכוך. במכניקה, משמשת האות לייצוג מסה מצומצמת. באסטרונומיה על מנת לציין את הכוכב ה12 בבהירותו במערכת כוכבים. בפיזיקת חלקיקים: האות מסמלת את החלקיק האלמנטרי מיואון. בכימיה פיזיקלית: האות מייצגת את הפוטנציאל הכימי. בכלכלה: האות מייצגת את פונקציית התועלת העקיפה ביחידות מטבע. מדיה וקבצים בנושא מו בוויקישיתוף
פונטה קאנה

פונטה קאנה היא חלק מהרובע פונטה קאנה-בוארו-ורון-מקאו שבתחום העיר איגוויי במחוז לה אלטגרסיה, הפרובינציה העשירה ביותר ברפובליקה הדומיניקנית. האזור עתיר בחופים, בתי מלון בסגנון הכל-כלול ובאתרי נופש וספא שצופים על הים הקריבי ועל האוקיינוס האטלנטי והוא נחשב למקום בילוי פופולרי מאז שנות ה-70. באזור פונטה קאנה חיה אוכלוסייה של כ-100,000 איש בקצב גידול טבעי של 6% לשנה. בצפון, נמצאים החופים והכפר Cabeza de Toro והחופים Bávaro ו- El Cortecito. העיר הקרובה ביותר היא איגוויי שקיימת כבר 500 שנה. העיר מרוחקת 45 קילומטרים מפונטה קאנה ונמצאת במרחק של כשעה נסיעה ממנה. יזמים אירופאים, בעיקר רשתות בתי מלון מספרד, הם הבעלים של כמעט כל אתרי הנופש בפונטה קאנה (48 מתוך 50).  קו החוף של האזור משתרע לאורך 100 קילומטרים ומנשבות בו רוחות בינוניות. מי האוקיינוס הם בדרך כלל רדודים וכוללים גם בריכות טבעיות שבהם אפשר לרחוץ ללא חשש. מצפון לדרום, החופים העיקריים הם: Uvero Alto, Macao, Arena Gorda, Bávaro, El Cortecito Las Corales ו-Cabeza de Toro וכולם מצפון ללשון היבשה. מדרום לה נמצאים החופים הבאים: Cabo Engaño ו-Punta Cana Juanillo.  בווארו (Bávaro) הוא האזור שמתחיל ב-Cabeza de Toro ומסתיים בחוף Macao. בהמשך למלונות בחוף המזרחי, בווארו נחשב למרכז של שירותים ויש בו מרכזי קניות, מסעדות מזון מהיר, בתי מרקחת, מסעדות גורמה, בנקים, מרפאות, בתי מלאכה, סופרמרקטים ובתי ספר. העיר העיקרית באזור היא ורון, שנמצאת לאורך הכביש שיוצא ממערב ושעולה כיום בשטחה של Higüey. העיר נחשבת לעיר שבה ההתפתחות העירונית היא ספונטנית ודלה ומשמשת כיום כבסיס העירוני לעובדי המלונות ובני משפחותיהם. בעיר זו נמצאת תחנת דלק ותחנה נוספת קיימת רק ב-Bávaro. אלו הן שתיים מתוך ארבע תחנות הדלק של פונטה קאנה. קיימת תחנת דלק באיגוויי במרחק של 48 ק"מ מערבה בצומת Fruisa שנפתחה באפריל 2010 ומנוהלת על ידי חברת טקסקו. תחנה נוספת נמצאת במרחק 3 ק"מ דרומה מחוף מקאו קרוב לשדה התעופה על הכביש הראשי והיא מנוהלת על ידי חברת של (Shell). האקלים בפונטה קאנה הוא טרופי-לח-יבש (סוואנה) כפי שהוגדר לפי שיטת קפן. מזג האוויר יציב כל השנה והטמפרטורה הממוצעת היא 30°C. העונה החמה והלחה נמשכת ממאי עד אוקטובר ובמהלכה הטמפרטורות במהלך היום מגיעות ל 35°C. מנובמבר עד מרץ הטמפרטורות בערב נעות סביב 20°C . גשמים מעטים יורדים באזור, בעיקר בשל תוואי הקרקע השטוח שהוא שילוב של סוואנה והרים. האזור מציע פעילויות מגוונות ופעילויות ספורט ימי שונות כמו סירות מרוץ, אומגות, שיט בקטמרנים, דיג, ספא, יאכטות פרטיות, שחייה עם דולפינים, צלילה ושנירקול, שחייה עם כרישים וחתולי ים, צפייה בלווייתנים וכן ביקור בשונית האלמוגים ובאיים קטנים כמו Catalina ו- Saona. עיר הבירה סנטו דומינגו והפארק הלאומי Los Haitises בסמנה נמצאים במרחק קצר. הבזיליקה הקתולית שנבנתה ב-1962 ושתוכננה על ידי 2 ארכיטקטים צרפתיים נמצאת באיגוויי הקרובה שהיא בירת האזור כבר 500 שנה.  ישנם מספר אתרי נופש שנבנים במקום כגון: Puntacana Resort ו-Club, Cap Canaone, Majestic Elegance וכן Motel 6 . שדה התעופה הבינלאומי של פונטה קאנה (אנ') הוא אחד מנמלי התעופה העמוסים ביותר בקריביים. בשנת 2014 עברו בו 5.9 מיליון נוסעים. השדה נבנה על ידי Grupo Puntacana בשנת 1984 במטרה לקדם את התיירות באזור והוא שדה התעופה הפרטי הראשון בחצי הכדור המערבי. אוטובוסים קיימים כמעט בכל מרכז העיר ופועלים עד השעה 22:00. מדיה וקבצים בנושא פונטה קאנה בוויקישיתוף פונטה קאנה באתר ויקימסע פונטה קאנה באתר הרפובליקה הדומיניקנית
אמינוגליקוזיד

אמינוגליקוזיד היא קבוצה של אנטיביוטיקות המעכבות ייצור חלבונים בחיידקים וכוללות גליקוזיד מותמר. אמינוגליקוזידים נקשרים ליחידה 30S בריבוזום, וגורמים לבעיות בתהליך התרגום עצמו של החלבון (למשל, פגיעה ב- proofreading process, אשר גורמת לטעויות רבות וטרמינציה מוקדמת מדי של החלבון). במרבית המקרים פעילותם היא בקטריוסטטית בלבד, ואולם אם ריכוזם עולה הם הופכים להיות בקטריוצידיים (החלבון הפגום מביא למות החיידק). ההסבר לפעילותם הבקטריוצידית, הוא שנמצא כי חלקים קטיוניים במולקולת התרופה גורמים לחורים בממברנה החיצונית של התא, ויוצרים דליפה של תוכן תוך תאי החוצה, המזרז את מות החיידק. לאמינוגליקוזיד טווח פעולה צר, בעיקר כנגד חיידקים גראם-שליליים, במיוחד כנגד חיידקים אארוביים (כגון חיידקי הסוג Pseudomonas), וכנגד חיידקי המעיים. תרופות אלו חייבות לחדור מבעד לקרום התא בתהליך הדורש חמצן ואנרגיה, ועל כן חיידקים אל-אווירניים עמידים כלפי תרופות אלו. חדירת תרופות אלו לתוך תא החיידק מתאפשר ביתר קלות באמצעות תרופות החוסמות את ייצור דופן תא החיידק, ועל כן שילוב של תרופות אלו בשילוב עם תרופות הפוגעות בייצור דופן התא (כגון פניצילין וואנקומיצין) מגבירה את השפעתן (סינרגיסטית). למעשה, קיים שילוב נפוץ יחסית של אמפיצילין וגנטמיצין (gentamicin- סוג של אמינוגליקוזיד) הניתן במקרים כגון אנדוקרדיטיס. גורמי עמידות לאמינוגליקוזידים- העמידות לתרופה מקודדת על ידי פלסמיד בתא החיידק, אשר מבצע מודיפיקציות על האנטיביוטיקה- כגון אצטילציות, פוספורילציות או אדנילציות- המונעות ממנה להיקשר לריבוזום. אמינוגליקוזיד משמש בעיקר לטיפול בזיהומים הנגרמים בדרכי השתן או במעי, כנגד חיידקים גראם שליליים כגון Escherichia coli, חיידקי Pseudomonas ו-Klebsiella. קיימים מספר סוגים של אמינוגליקוזיד כגון gentamicin (שם מסחרי- garamycin), וכן amikacin, streptomycin, נאומיצין ועוד. התרופות ניתנות אך ורק דרך הוריד מאחר שאינן נספגות במעיים. סטרפטומיצין היא התרופה הראשונה שהתגלתה במשפחה זו, ושימשה כטיפול במחלת השחפת. החיסרון העיקרי, המביא רופאים רבים לנסות ולהימנע או להפחית מתן אמינוגליקוזידים, הוא שתי תופעות לוואי בעייתיות: חירשות ופגיעה בתפקודי הכליות. פגיעה בתפקודי כליות: התרופות חודרות באופן מוגבר לכליות, כתוצאה מקשירה חזקה לרקמת הכליה והצטברות התרופות בקורטקס הכליה. כתוצאה מכך יכולה להיווצר אי ספיקת כליות כתוצאה מנמק בתאי האבובית הקרובה. הנזק לכליות הוא לרוב הפיך, וזאת עקב יכולת היצירה מחדש של תאי האבובית. מתן תרופה במשטר מינון של פעם אחת ביום במקום שלוש פעמים ביום, מאפשר תקופה חופשית מהתרופה, שבה ריכוז התרופה בכליה נמוך יחסית והתא יכול להיפטר מהתרופה ולשקם את הנזק שנגרם לו. אצל חולים הלוקים בתפקוד כליות ירוד, יש להפחית את מינון התרופה בהתאם לקצב פינוי הקריאטינין. חירשות: התרופות הללו חודרות בקלות ומצטברות באוזן הפנימית- בשבלול האוזן (cochlea). הן גורמות לירידה בשמיעה שעלולה להחמיר עד כדי חירשות, לפגיעה בשיווי המשקל, ולסחרחורת (וורטיגו). תופעות לוואי נוספות של אמינוגליקוזידים- התרופות עלולת לחסום מעבר של גירויים בין העצב לשריר (יכול ליצור החמרה במצבים של מיאסטניה גרביס, ועל כן אצל חולים במיאסתניה גרביס המטופלים באמינוגליקוזידים יש להשגיח באופן צמוד על ניטור התרופה. תרופות אלו אסורות בהריון מאחר שהן חודרות דרך השליה ועלולות לגרום לנזק לעובר. מדיה וקבצים בנושא אמינוגליקוזיד בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צברה

האם התכוונתם ל... צברה (מועדון לילה) – מועדון לילה שפעל בתל אביב בשנות ה-60 של המאה ה-20 אבא צברה – נזיר יהודי שחי במאה ה-15, אחד ממנהיגי קהילת ביתא ישראל סברה צבר
גובלין (פירושונים)

האם התכוונתם ל... גובלין – יצור דמיוני המתואר בפולקלור ובמיתולוגיה אורק (מתורגם לעברית גם כ"גובלין") - דמות המאכלסת את הארץ התיכונה בסיפורי ג'.ר.ר. טולקין גובלינים (סדרת משחקים) – סדרת משחקי מחשב כריש גובלין – מין כריש בסדרת דמויי עמלץ גובלן
MVP של ה-NFL

ה-MVP של ה-NFL (בשם הרשמי באנגלית: Associated Press NFL MVP) הוא תואר שמוענק לשחקן המצטיין במהלך העונה הסדירה של ליגת ה-NFL. הזוכה בתואר נבחר בתום העונה הסדירה על ידי פאנל של כתבים ושדרנים מתחום הפוטבול המאורגן על ידי סוכנות אסושיאייטד פרס, והזוכה מוכרז יום לפני משחק הסופרבול. פייטון מאנינג זכה בפרס חמש פעמים, יותר מכל שחקן אחר בתולדות הליגה. אחריו, ארון רוג'רס זכה בפרס ארבע פעמים. ארבעה שחקנים זכו בתואר שלוש פעמים: ג'ים בראון, ג'וני יונייטיס, ברט פארב וטום בריידי. חמישה שחקנים זכו בפרס פעמיים: ג'ו מונטנה, סטיב יאנג, קורט וורנר, פטריק מהומס ולמאר ג'קסון. מרבית הזוכים עד 2023 היו שחקנים ששיחקו בעמדת הקוורטרבק (45 פעמים), לאחר מכן רצים (18 פעמים), שחקני הגנה (פעמיים) ופעם אחת זכה בתואר בועט. זוכי הפרס באתר ליגת ה-NFL
LHS 292

LHS 292 (נקרא גם GJ 3622) הוא ננס אדום הממוקם בקבוצת הכוכבים סקסטנט במרחק של 14.8 שנות אור (4.54 פארסק). למרות שהכוכב נמצא קרוב יחסית למערכת השמש הוא כה עמום עד כי אי אפשר לראותו בעין בלתי מזוינת וצריך להשתמש בטלסקופים גדולים על מנת להבחין בו. לכוכב מסה של 0.08 מסות שמש ורדיוס של 0.11 רדיוס שמש. הוא מסווג ככוכב הבזק בשל שינויים חדים ופתאומיים בבהירותו. LHS 292, בבסיס הנתונים SIMBAD לגרמי שמיים אסטרונומיים VizieR: LHS 292, LHS Catalogue, 2nd Edition (Luyten 1979) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
HD 92788

HD 92788 הוא כוכב הסדרה הראשית צהוב אשר נמצא במרחק של 107 שנות אור מכדור הארץ בקבוצת הכוכבים סקסטנט. הכוכב קטן במעט מהשמש אך מסיבי ממנה ובעל מתכתיות גבוהה. בשנת 2001 על ידי צוות חוקרים בראשות דברה פישר התגלה כוכב לכת חוץ שמשי אשר מקיף את HD 92788. כוכב הלכת אשר התגלה מסתובב סביב כוכב האם שלו בנטייה של 8 מעלות ביחס לכדור הארץ. HD 92788, בבסיס הנתונים SIMBAD לגרמי שמיים אסטרונומיים D. A. Fischer, G. W. Marcy, R. P. Butler, S. S. Vogt, S. Frink, & K. Apps: Planetary Companions to HD 12661, HD 92788, and HD 38529 and Variations in Keplerian Residuals of Extrasolar Planets, The Astrophysical Journal, Volume 551, Number 2 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
תיאודור לורנטה אוליבארס

תיאודור לורנטה אוליבארס (בספרדית: Teodoro Llorente Olivares; ‏7 בינואר 1836 – 2 ביולי 1911) היה משורר מולנסיה, אשר כתב בספרדית וקטלאנית.  הוא המשורר הנודע ביותר של הרנסאנס בוולנסיה. אוליבארס נולד למשפחת עורכי דין, והמשיך לעסוק במקצוע המשפחתי במשך תקופה. בנוסף עבד כעיתונאי.  באוניברסיטה של ולנסיה, למד משפטים, פילוסופיה ואומנויות. תחילה, בין השנים 1853–1857, נהג לכתוב שירה בספרדית. אולם, לאחר קריאת Lo Gaiter del Llobregat אשר נכתב על ידי הסופר הקטלני חואקים רוביו איאורס (Joaquim Rubió i Ors), החל לחבר שירים בוולנסית.  במהלך אותו זמן, טופחה העיתונות בספרדית. בשנת 1861 לורנטה ערך את עיתון "הדעה" (La Opinion), אשר מאוחר יותר ב-1866 שונה שמו ל"מחוזות" (Las Provincias). הוא היה עורך העיתון במשך ארבעים שנה, עד שבנו החליף אותו. עיתון זה פעל בהתאם לאידאולוגיית המפלגה השמרנית, אשר לורנטה היה פעמיים ראש המפלגה, סגן הפרלמנט וסנטור. פעילותו של לורנטה תאמה את הבורגנות השמרנית, ובאופן ספציפי את הפעילות של ה" ratpenatiste". במהלך פעילותו ב"Lo Rat Penat" הוא ניסה להמעיט מערכן של מוסדות הרנסאנס של האיים הבלאריים והקטלאנים, כיוון שאלו דחו את הספרות המתקדמת, הרפובליקנית והאנטי-כנסייתית, כמו למשל זו של קונסטנטין לומבארט (Constantí Llombart). בתקופתו יושב ראש "Lo Rat Penat" אורגנה תחרות משחקי הפרחים הראשונה. בשנת 1906, הוא השתתף בקונגרס הבינלאומי של השפה הקטלאנית. בשנת 1909 העיר ולנסיה ערכה מחווה פופולרית למשורר אשר הצליח לפייט בשפה האותנטית שלהם עם התלהבות כנה ואצילית, את תהילת העבר ואת יופייה של אדמתם, כמו גם את החיים המסורתיים והמשפחתיים שלהם. בשנת 1891 הוא נבחר לכהן כחבר הקונגרס ובשנת 1893 הבטיח את מקומו מחדש. לאחר מכן, בשנת 1896 הפסיד את תפקידו כחבר, אך ב - 1899 חזר לכהן ושמר על מקומו עד שנת 1901.  תאודור לורנטה נפטר בעיר ולנסיה בשנת 1911. בנו הוא תאודור לורנטה פאלקו (Teodor Llorente Falcó), נכדו הוא תאודור לורנטה מונלאון (Teodor Llorente Monleón) ונינו הוא פרנסיסקו אלקלה לורנטה (Francesc Alcalá i Llorente). עבודתו בוולנסיה מצטמצמת לכדי "חוברת שירים" (Llibret de versos), אשר פורסמה בשנת 1885. למרות שכתב מעט, לורנטה הצליח להטיל מושג מגביל על התרבות והספרות הוולנסית, מנקודת מבט של מינים, נושאים ונהלים לורנטה שחזר את מנהגי המעמדות הנמוכים (costumisme), אך גם יצר שירה עם אופי היסטורי בשימוש עם שפה גבוהה ותרבותית יותר. את הקטעים המוצלחים ביותר ניתן למצוא בפואמות בהן נעשה אידיאליזציה של היופי של הנופים הולנסיים. Martí de Riquer (1964-1966). Història de la literatura catalana. [[:ca:Special:BookSources/9788434475069|ISBN 9788434475069]] Manuel Mas (1973). Gran Enciclopedia de la Región Valenciana. [[:ca:Special:BookSources/8430055398|ISBN 84-300-5539-8]]. DDAA (2004). La Gran Enciclopèdia en català, Tom 12. [[:ca:Special:BookSources/8429754407|ISBN 84-297-5440-7]]. מדיה וקבצים בנושא תיאודור לורנטה אוליבארס בוויקישיתוף תיאודור לורנטה אוליבארס, באתר "Find a Grave" (באנגלית) כתבי תיאודור לורנטה אוליבארס בפרויקט גוטנברג (באנגלית) «Teodor Llorente i Olivares».
ניצוי

ניצוי הוא מונח המתייחס לשכבת הנוצות המכסות עופות, בין אם במבנה, צבע, דפוס וסידור. הניצוי משתנה בין סוגי עופות שונים, זוויגים שונים, שונים זנים, תתי זנים, גיל, עונה ומוטציות של אותו מין. רוב העופות משילים את נוצותיהם, בדרך כלל לפני ואחרי הרבייה, וכתוצאה מכך ישנם מופעי ניצוי שונים אצל אותם מינים. הרבה ברווזים ועוד כמה מינים אחרים כגון תרנגול בנקיבה מחליפים ניצוי ממופע מרשים בעונת הרבייה למופע דהוי יותר אחריה. ניצוי, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גוריון

גוּריוֹן הוא שם משפחה האם התכוונתם ל... אבא גוריון – תנא בדור הרביעי או החמישי, על שמו נקרא מדרש למגילת אסתר, מדרש אבא גוריון יצחק גוריון – עיתונאי, סופר ופעיל פוליטי ישראלי ישראל גוריון – זמר ושחקן ישראלי עדן גוריון – תסריטאי ישראלי בן-גוריון (פירושונים)
ויסלר

ויסלר הוא שם משפחה האם התכוונתם ל... ג'ון ויסלר – קצין בחיל הנחתים של ארצות הברית ג'יימס מקניל ויסלר – צייר אמריקני ימי ויסלר – מוזיקאי, תסריטאי ובמאי ישראלי, בנו של ישראל ישראל ויסלר – סופר ישראלי; ידוע בשם העט פּוּצ'וּ ראו גם הר ויסלר
מטב עמותה לשרותי טיפול ורווחה

מטב עמותה לשרותי טיפול ורווחה היא ארגון סיעוד ישראלי. העמותה נוסדה בשנת 1958 על ידי קבוצת עובדים סוציאליים. פרק זה לוקה בחסר. אנא תרמו לוויקיפדיה והשלימו אותו. יש להרחיב על הנאמר. מערך הסיעוד והטיפול האישי: עמותת מטב מעניקה שירות למעל 35,000 קשישים בישראל, באמצעות 50 סניפים הפזורים ברחבי הארץ, שבהם מועסקים מעל 25,000 מטפלות ומטפלים סיעודיים לצד מאות עובדים סוציאליים, אחיות מוסמכות, גרנוטולוגים ואנשי מקצוע בתחום הגיל השלישי. העמותה מספקת שירותי סיעוד לזכאי גמלת סיעוד מטעם המוסד לביטוח לאומי, משרד הרווחה, הקרן לרווחת ניצולי השואה ומזמיני שירות נוספים. שירותי הסיעוד ניתנים באמצעות מטפל/מטפלת ישראלי/ישראלית או עובד זר בהתאם לרמת הזכאות והצורך. מרכזי יום לקשיש: עמותת מטב מפעילה כ-25 מרכזי יום לקשיש בשיתוף עם הרשויות המקומיות, מהם שלושה מרכזי יום ייחודיים לתשושי נפש. מרכזי היום לקשיש מעניקים שירות טיפול בקהילה לאזרחים מבוגרים המתגוררים בבתיהם ומעוניינים להצטרף למסגרת הנותנת מענה לצרכים חברתיים. מבקרי מרכזי היום נהנים משרותי הסעות עד ומפתח הבית ולארוחות חמות. קהילות תומכות: עמותת מטב מפעילה 34 קהילות תומכות, מתוכן 2 קהילות משולבות לקשישים ולנכים וקהילה תומכת לנכים עצמאיים. משפחות אומנה: בחודש מרץ 2001 הפריט משרד הרווחה את שירותי האומנה בישראל והעבירם לעמותות, עמותת מטב נבחרה לנהל את תחום שירותי האומנה במחוז צפון. כיום מטפלת העמותה בכ-1000 ילדי אומנה באזור הצפון באמצעות 'מטב השירות לאומנה'. עשייה חברתית: ניהול והפעלת תוכניות התנדבות ייחודיות ופרויקטים קהילתיים. בהן תוכנית 'והדרת' (בשיתוף המשרד לפיתוח הנגב והגליל) מיזם 'עכשיו זה הזמן' (ביוזמת ובמימון הרשות לזכויות ניצולי השואה), תוכניות ההתנדבות 'חברים לעת זקנה' ו-'כלבי ליטוף', מרכז הורים-ילדים נייד, מרכז יום סיעודי בנתיבות, מרפאת שיניים קהילתית בבאר-שבע, דירות בקהילה לבעלי מוגבלויות. עליזה עופר (1985–2005) רחל מלנקי (2005–2008) יוסי ענתבי (2008–2015) ליאור שטרסברג (2015–הווה) עמי ברגמן (1985–2020) בנימין גדליהו (2020–2021) פרופ' יוסי תמיר (2021–הווה) אתר האינטרנט הרשמי של מטב עמותה לשרותי טיפול ורווחה מטב עמותה לשרותי טיפול ורווחה, באתר "גיידסטאר ישראל" משה כהן, ‏"המטפלות הסיעודיות עושות עבודת שליחות של ממש", באתר מעריב אונליין, 20 באוקטובר 2017 גלית עדות, ‏"עלינו לעשות הכל לשמור על הדור המבוגר - אך גם על דור הביניים שמטפל בו", באתר מעריב אונליין, 21 ביולי 2019 יובל בגנו, ‏בזמן מלחמה: קרן סיוע כספית לתמיכה רגשית עבור המטפלות הסיעודיות, באתר מעריב אונליין, 11 בדצמבר 2023
יחסי פקיסטן–קטר

יחסי פקיסטן–קטר הם היחסים שבין הרפובליקה האסלאמית של פקיסטן לבין מדינת קטר. לקטר יש שגרירות באיסלאמבאד וקונסוליה בקראצ'י ופקיסטן הסתפקה בשגרירות אשר בדוחה. היחסים בין שתי המדינות מעוצבים על ידי הקשרים ההדוקים באופן כללי של פקיסטן עם מדינות ערב והעולם הערבי והתמיכה של העולם הערבי- מוסלמי כלפי פקיסטן המוסלמית. כמו במדינות מפרץ אחרות, גם בקטר ישנה קהילה גדולה של פקיסטנים, הם עובדים בתחומים מגוונים ועמיתיהם בפקיסטן מרבים לשלוח סחורה לקטר בכל שנה. קטר סיפקה סיועים רבים לפקיסטן בזמן השיטפונות הרבים והנוראיים שאירעו בפקיסטן בשנת 2010. מדיה וקבצים בנושא יחסי פקיסטן–קטר בוויקישיתוף "Pakistan-Qatar relations deep, time tested: Bangash."
גליזה 83.1

גליזה 83.1, נקרא גם TZ בטלה וכן LHS 11, הוא ננס אדום הנמצא בקבוצת הכוכבים טלה במרחק של 14.5 שנות אור (4.45 פארסק) מכדור הארץ. לכוכב בהירות נראית מדרגה 12.298, בשל בהירותו הנמוכה הכוכב עמום מכדי שיראה בעין בלתי מזוינת. הכוכב הוא כוכב מסוג כוכב הבזק, מה שאומר שהוא יכול להגביר את בהירותו לפרקי זמן קצרים ובשל כך קיבל את הסימון של כוכב משתנה, TZ בטלה. גליזה 83.1, בבסיס הנתונים SIMBAD לגרמי שמיים אסטרונומיים VizieR: LHS 11, LHS Catalogue, 2nd Edition (Luyten 1979) General Catalogue of Variable Stars: TZ Arietis ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.